बाइपास तो नहीं बना, इसकी जमीन पर खेती करने लगे अतिक्रमी
शहरमें बढ़ते यातायात दबाव से निजात के लिए 15 वर्ष पहले प्रस्तावित बाइपास अभी तक नहीं बन पाने से शहरवासियों समेत इधर से गुजरने वाले लोगों को समस्या का सामना करना पड़ रहा है। इन दिनों शहर में ट्रैफिक इतना बढ़ गया है कि मुख्य सड़क पर रोज 10 से 15 बार जाम लगता है। शहरवासी लंबे समय से अधिकारियों जनप्रतिनिधियों के सामने समस्या उठा रहे हैं।
शहर में 8 मार्च 2000 को इटावा में 4 किलोमीटर कोटा रोड सूखनी नदी से खातौली रोड नहर के पास तक बाइपास स्वीकृत हुआ था। इसके लिए साढ़े 8 करोड़ रुपए का तखमीना तैयार कर पीडब्ल्डी ने जमीन अवाप्त कर मालिकों को इसका मुआवजा भी दे दिया। 9 वर्ष पूर्व विभाग द्वारा बीओटी योजनांतर्गत बाइपास निर्माण के लिए निविदा भी निकाली, लेकिन इसमें किसी भी ठेकेदार द्वारा रुचि लेने के चलते बाइपास का काम ठंडे बस्ते में पड़ गया। उसके बाद पंचायत ने मनरेगा योजना में करीब 84 लाख रुपए स्वीकृत कर मिट्टी डलवाने का कार्य करवाकर कच्चा मार्ग बनवाया गया था। इसमें भी अतिक्रमण की बाधा सामने आने से कार्य पूर्ण नहीं हुआ था।
इसके बाद पंचायत पीडब्ल्यूडी द्वारा इसकी सुध नहीं लेने से यह मार्ग कई स्थानों से क्षतिग्रस्त हो गया तथा कुछ लोग रोड पर डाली गई मिट्टी भी खोदकर ले जा रहे हैं। विधायक विद्याशंकर नंदवाना द्वारा भी बीते विधानसभा सत्र में बाइपास बनाने की मांग उठाई थी। उन्होंने लोगों को जल्द बाइपास का लाभ दिलाने का आश्वासन दिया है।
इटावा. बाइपास की भूमि पर अतिक्रमियों द्वारा बोई गई फसल।
इटावा. बाइपास पर होती खेती क्षतिग्रस्त पड़ा रोड।
hin_Deva hin_Deva hin_Deva hin_Deva hin_Deva hin_Deva